《和德邵》
宋代·李正民

文传台阁播声名，我老何庸作重轻。束缊莫能还逐妇，亡羊因使叹无兄。

初期荐牍青冥上，忽泛扁舟沧海行。病已好同游甫里，虹桥风月待秋清。

作者简介：宋扬州人，字方叔。李定孙。徽宗政和二年进士。历官中书舍人。出为两浙、江西、湖南抚谕使，具奏官吏能否，民事冤抑，听陈诉，为申理。以奉使称职，除给事中、吏部侍郎。历江西路提刑，以徽猷阁待制知吉州，奉祠归。有《己酉航海记》、《大隐集》。